OpenLLM-France/wikimedia huggingface dataset:
# Phellinus chrysoloma

Phellinus chrysoloma Hymenochaetaceae familiako onddo espezie bat da.
Sinonimoak: Daedalea chrysoloma, Physisporus chrysoloma, Fomes abietis, Poria chrysoloma, Trametes abietis, Polyporus abietis, Daedalea indurata, Phellinus pini var. abietis, Phellinus abietis, Porodaedalea chrysoloma.

## Deskribapena

Karpoforoa: Arrea, gris iluna helduaroan, kapelak eremu zirkularrekin, 6 eta 10 cm bitartean zabal, askotan elkartzen direnak, ertz mehea. Karpoforo tuberosoak ere bai, gogorrak, eskailera forman dauden geruza dekurrenteekin. Oso irregularra, bihurgunetsua. Hazkuntza eraztun argiekin, kanela koloretik hori-okre koloreraino. Urte anitzekoa.
Bilbea: Arre-herdoil kolorekoa, 1 eta 3 cm bitarteko lodierakoa.
Tutuak: Geruzatuak, 1 eta 3 cm bitarteko geruzak.
Poroak: Arre-horixka kolorekoak, oso argiak berriak badira, angelutsuak, horma meheekin, 2-3 mm.
Etimologia: Phellinus terminoa grekotik dator, kortxozkoa esan nahi duen “phellinos” hitzetik. Chrysoloma epitetoa ere grekotik dator, urrea esan nahi duen “chrysos” hitzetik eta ertza esan nahi duen “loma” hitzetik. Ertzaren koloreagatik.

## Jangarritasuna

Ez da jangarria.

## Sasoia eta lekua

Akuzifolioetan, izei zaharren azalean.

### Banaketa eremua

Batez ere Eskandinavia, Kanada, Alaska, Ameriketako Estatu Batuak, Europa, Errusia, Mongolia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 527 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Phellinus chrysoloma: GBIF—the Global Biodiversity Information Facility.

## Kanpo estekak

* Datuak: Q3027901
* Multimedia: Phellinus chrysoloma / Q3027901
# Fukuhara-kyo

Fukuhara-kyo (japonieraz: 福原京, Fukuhara-kyō) Japoniako hiriburua izan zen 1180ko ekainetik, urte bereko azaroa arte, Heian aroaren amaieran.
Hiri honek, egungo Kobe hiriaren zati bat hartzen zuen, eta, jatorrian, merkataritza portu bat izan zen. 1180an, Taira no Kiyomoriren aginduz, Japoniako hiriburua Kiototik Fukuharara pasatzea erabaki zen, Txinarekin merkataritza sendotzeko asmoz, baina, handik hilabete gutxira, Genpei Gerrak hastean Minamoto klanaren mehatxuak, hiriburua berriz Kiotora pasatzera behartzen du.

## Kanpo estekak

* Datuak: Q6031707
# ETE Ligako 2024ko denboraldia

ETE Ligako 2024ko denboraldia ETE Ligaren zazpigarren denboraldia izan zen. Astillerok lortu zuen garaipena.

## Partaideak

Zortzi taldek eman zuten izena Ligan parte hartzeko. San Juan itzuli zen bi denboraldiz trainerurik atera gabe egon ondoren eta bestalde Portugalete ez zen uretaratu.

## Kanpo estekak

* Webgune ofizialean 2024ko datuak
* Datuak: Q126888614
# Edo (Tokio)

    Artikulu hau Japoniako hiriari buruzkoa da; beste esanahietarako, ikus «Edo (argipena)».
Edo (japonieraz: 江戸, Edo, hitzez hitz: "estuarioa") Tokiok 1868ko Meiji Berrezartzearen aurretik jaso zuen izena da, eta Yedo edo Yeddo ere deitua zena.
Tokioko badian zenbait mendez finkapenak egon ziren arren, Edoren historiako lehen erreferentzia handia, Ota Dokanek 1457an Edo Gaztelua eraiki izana da. Tokugawa shogunerria 1603an ezarri zen, Edo, gobernuaren egoitza bezala zuelarik (hiriburua de facto), Enperadorearen egoitzak Kyoton jarraitzen zuen bitartean, Japoniako hiriburu ofiziala, 1868an, shogunerria amaitu zenean, hiria, Tokio bezala berrizendatua izan zen, Ekialdeko Hiriburua esan nahi duena. Berrezarkuntzan, Enperadorea Tokiora aldatu zen, eta, beraz, hiria, Japoniako hiriburu formal eta de facto bihurtu zen.

## Kanpo estekak

* Datuak: Q215646
* Multimedia: Edo, Japan / Q215646
# Tenri (Nara)

Tenri Tenri (japonieraz: 天理市, Tenri-shi) Japoniako Nara prefekturako hiria da. 2019ko uztailean 65.466 biztanle zituen gutxi gorabehera, eta 758 pertsonako biztanleria-dentsitatea km2-ko. Azalera osoa 86,42 km²koa da. Tenrikyo erlijio berriaren egoitzetako bat da eta horregatik ezaguna da. Jarduera, leku, esparru eta eraikin gehienak Tenrikyōren doktrina ikastera eta irakastera bideratuta daude; Tenrikyo Japoniako erlijio berrietako bat da, herrialdetik kanpo fededun gehien dituena, alegia.

## Inguruko hiriak

* Nara (prefektura)
** Nara
** Sakurai
** Yamatokoriyama
** Tawaramoto
** Miyake
** Kawanishi

## Demografia

Japoniako azken zentsuen arabera, Tenriko biztanleria jaitsi da azken urtetan.
| Zentsuaren urtea | Biztanleria |
| 1995 | 74.188 |
| 2000 | 72.741 |
| 2005 | 71.152 |
| 2010 | 69.178 |
| 2015 | 67.398 |

## Senidetutako hiriak

* Brasil Bauru, Brasil
* Txile La Serena, Txile
* Hego Korea Seosan, Hego Korea

## Erreferentziak

* ↑ Tenri population statistics

## Kanpo estekak

* (Japonieraz):Tenriko udalaren webgune ofiziala.
* Datuak: Q502196
* Multimedia: Tenri, Nara / Q502196
# Heian-kyo

Heian-kyo (japonieraz: 平安京, Heian-kyō) egungo Kyotoren jatorrizko izena izan zen, eta, 794tik 1868rarte, 1180an hilabete batzuez etenaldi bat eginez, Japoniako Enperadorearen egoitza eta herrialdeko hiriburua.
Hiri honek, hiriburu bezala, Nagaoka-kyo ordezkatu zuen, eta enperadorearen aginduz eraiki zen 793an, Fujiwara no Ogurimaruren esku. Hiria, haran baten gainean egongo zen, eta, xake taula baten antzera trazatua egongo zen, Txinako Tang dinastiaren hiriburua zen Chang'an imitatuz. Ekialdetik mendebaldera, gutxi gora-behera 4,5 kilometro, eta, iparraldetik hegoaldera 5,2 kilometro inguru neurtzen zuen laukiluze formako azalera zuen, eta, salbuespen bakar bezala, hegoaldeko ateko bi tenpluak zituen, To-jia eta Sai-jia. Jauregi nagusia, barne laukiluze batean egongo zen, hiriaren iparraldeko zatian.
Kyoto izenaren erabilera (hiriburua edo enperadorearen egoitza esan nahi duena), ez zen ofiziala inauguratu zenean, baina izena, XI. mendearen amaieran ofizialdu zen, jatorrizko izena baztertuz.

## Kanpo estekak

* Datuak: Q751907
* Multimedia: Heian-kyō / Q751907
# Heijo-kyo

Heijo-kyo (japonieraz 平城京, Heijō-kyō?), Japoniako hiriburua izan zen Nara aroaren zatirik gehienean, lehenik 710etik 740 arte, eta, ondoren, 745etik 784 arte. Gaur egun Nara hiria dagoen tokian zegoen, eta Genmei Enperatrizak ezarri zuen, nork, hiriburua Fujiwara-kyotik eraman zuen, eta Txinako Tang dinastiaren hiriburua izan zen Chang'anen antzera eraikia izan zen, xakearen antzeko taula baten antolaketa batekin eta geomantziaren legeen arabera.
Heijo jauregia, egoitza inperiala zena, hiriaren iparraldeko muturrean zegoen, eta hiriaren gainontzeko zatitik Suzakumon atearen bidez banandua zegoen. Hiriburua, Heian-kyora (egungo Kioto) pasa zenean, hiria utzia izan zen, eta eraikinak kaltetzen hasi ziren, hala ere, sektoreren batzuk berriz aurkitu ziren 1955ean, eta eraikinen batzuk zaharberritu dira, Suzakumon kasu.

## Kanpo estekak

* Datuak: Q862509
* Multimedia: Heijō-kyō / Q862509
# Cortinarius rapaceus

Cortinarius rapaceus Cortinariaceae familiako onddo espezie bat da. Toxikoa den susmoa dago. Usain txarra du.
Sinonimoak: Cortinarius multiformis subsp. rapaceus, Cortinarius multiformis var. rapaceus, Phlegmacium rapaceum, Gomphos rapaceus.

## Deskribapena

Kapela: Sendoa, 15 cm arteko diametrokoa, ganbiletik laura, eta diskoa zertxobait deprimitua, ertza grabatua. Kapelaren azala bereizgarria, likatsua hezetasunarekin, zuri-buztin kolorekoa orban okre-laranja kolorekoekin.
Orriak: Trinkoak, bihurriak, krema-more zurbil kolorekoak, gorrixka-lehoi koloreko orbanekin. Gortina zuri eta iheskorrarekin.
Hanka: 4 eta 8 cm bitarteko garaietakoa, zetaduna, zuria, okre koloreko malutekin eta erraboil marjinatu txiki batekin, distiratsua, okre-laranja kolorekoa.
Haragia: Zurixka (horixka oinaren azpian), lurraren edo errefauaren usainarekin, batzuetan desatsegina eta zapore gozokoa, eztiarena.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Interes gastronomikorik gabea.

### Nahasketa arriskua

Cortinarius aleuriosmus delakoarekin nahas daiteke, honek more-herdoil koloreko orriak ditu eta haragiak irin usaina izaten du.

## Sasoia eta lekua

Udazkenean. Taldekoia, taldeka. Mediterraneo aldean. Zur gogorra duten zuhaitzen basoetan (artea, haritza).

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 210 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cortinarius rapaceus: GBIF—the Global Biodiversity Information Facility.

## Kanpo estekak

* Datuak: Q10460189
# Nagaoka-kyo

Nagaoka-kyo (japonieraz 長岡京), Japoniako hiriburua izan zen 784 eta 794 bitartean. Bere kokapena, Otokuniko barrutian adierazi da, Yamashiroko probintzian eta Nagaokakyoko hirian, Kiotoko prefekturan, antzinako hiriburuaren izena hartu zuen hiria. Hiriburu honen zati batzuk, Nagaokakyo hirian egon ziren, baita Kiotoko Muko-ku eta Nishiyo-ku auzoetan ere.
784an, Kanmu Enperadoreak, hiriburua Heijo-kyotik (egungo Nara) eraman zuen. Shoku Nihongi testuaren arabera, hiriburua eramatearen arrazoia, kokapen berriak uretako ibilbide hobeak zituela izan zen. Beste azalpen batzuen artean, gorteen boteretik eta klero budistatik ihes egiteko nahia eta inmigranteen kanporatzea izan ziren, azken kasu honetan, enperadorearen ama inmigranteen oinordekoa zena.
785ean, hiriburu berriaren kargu zegoen gobernaria, Fujiwara no Tanetsugu, erahila izan zen. Enperadorearen anaia, Sawara Printzea, tartean egon zen, eta Awajiko probintziara erbesteratua izan zen, bertarantz zihoala hil zelarik.
794an, Kanmu Enperadoreak, hiriburua Heian-kyora pasa zuen (egungo Kiotoren erdialdean). Arrazoien artean, garraio hobe bat agintzen zuten ibaien ohiko uholdeak, uholdeek eragindako gaixotasunak, Enperatriza eta Printze oinordekoari eragin zietenak, eta Sawara Printzearen izpirituaren beldurra izan ziren.
Tokiaren indusketak 1954an hasi ziren, eta ate baten hondakinak argitara eman zituzten egoitza inperialean.

## Kanpo estekak

* Datuak: Q1052803
* Multimedia: Nagaoka-kyō / Q1052803
# Nadeth Agirre

Nadeth Agirre Arruti (Orio, 1993ko abuztuaren 28a) Orioko traineruko patroi ohia da. Kontxako Bandera eta Liga birritan irabazi ditu.

## Kirol ibilbidea

Orioko emakumezkoen trainerua eratu zenetik Nadeth Agirre izan da patroia. 2012an lortu zituen aurreneko garaipenak, Erandion eta etxean jokaturiko estropadetan. 2013 urtean Emakumezkoen Traineru Liga jokatzeko sailkatu zen lehen aldiz eta 2018an salto kualitatibo handia egin zuen Ligan eta Kontxan bigarren postuak eskuratuz. 2019an eta 2020an Liga nagusiak eta Kontxako Banderak irabazi zituen eta Nadeth bera izan zen Ligako patroirik onena. Ondoren 2022an berriz Liga irabazi zuen eta patroi onenaren saria ere bai.

### Taldeak

| Taldea | Urteak |
| Orio | 2007-2023 |

## Palmaresa

* Kontxako Banderak:
** Txapelduna (3): 2019, 2020, 2022.
** Bigarrena (2): 2018, 2021
** Hirugarrena (1): 2016.
* Emakumezkoen Traineru Liga:
** Txapelduna (3): 2019, 2020, 2022.
** Bigarrena (1): 2018.
** Hirugarrena (2): 2016, 2017.
** Patroirik onena (3): 2019, 2020, 2022.
* Euskadiko Traineru Txapelketak (1): 2019.
* Gipuzkoako Traineru Txapelketak (3): 2019, 2020, 2022.
* Euskadiko distantzia luzeko txapelketa (1): 2019.
* Zarauzko Ikurrina (4): 2019, 2020, 2021, 2022
* Getxoko Bandera (3): 2019, 2020, 2022.

## Erreferentziak

* ↑ Iribar, Mikel O.. «Zapore bera du» Berria (Noiz kontsultatua: 2022-08-21).
* ↑ (Gaztelaniaz) SL, TAI GABE DIGITALA. (2020-08-16). «Apoteosis oriotarra en Zarautz en el adiós de la Liga Euskotren» naiz: (Noiz kontsultatua: 2022-08-21).

## Kanpo estekak

* Elkarrizketa:Gure arraun egiteko erari eustea izan da arrakastaren gakoa Berria, 2022.08.16
* Elkarrizketa: Arraunak bizitzeko modu bat eman dit Berria, 2023.09.27
* Datuak: Q65954958
* Multimedia: Nadeth Agirre / Q65954958
# Coprinopsis phlyctidospora

Coprinopsis phlyctidospora Psathyrellaceae familiako onddo espezie bat da. Ez du sukalderako balio.
Sinonimoak: Coprinusella phlyctidospora, Coprinopsis phlyctidospora f. phlyctidospora.

## Deskribapena

Kapela: Hasieran arrautza formakoa, gero kanpai itxurakoa eta ondoren zabaldu egiten da, orduan 4 cm-ko diametroa izatera iristen da. Arre argi kolorekoa edo okre-arrexkakoa, inoiz ez tonu ilunekin, erdiko aldea izan ezik, hura koloreztatuago baitago; ezkata txiki nabariagoekin. Ertzeko Ildo oso luzeak, karpoforoaren garapenarekin batera agertuz joaten dira.
Orriak: Hasieran zuriak, gero beltzaxkak eta delikueszenteak.
Hanka: Zuria, feltrodun-zetaduna, 5 cm arteko garaierakoa.
Haragia: Hutsala.
Etimologia: Coprinus hitza grezieratik dator, "coprinus" hitzetik, eta, simaurrari dagokiona, esan nahi du, simaurretan hazten dena

## Jangarritasuna

Ez du interes gastronomikorik.

### Nahasketa arriskua

Coprinellus angulatus delakoarekin nahas daiteke, honek ere erretako lekuetan irteten du. Coprinopsis gonophylla espeziearekin ere bai.

## Sasoia eta lekua

Normalean sua egondako lekuetan hazten da. Urria.

### Banaketa eremua

Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 370 or. ISBN 84-404-0530-8..
* ↑ Coprinopsis phlyctidospora: GBIF—the Global Biodiversity Information Facility.

## Kanpo estekak

* Datuak: Q10459213
* Multimedia: Coprinopsis phlyctidospora / Q10459213
# Cortinarius allutus

Cortinarius allutus Cortinariaceae familiako onddo espezie bat da. Kontsumi daiteke.
Sinonimoak: Cortinarius multiformis var. allutus, Gomphos allutus, Phlegmacium glutinosum, Cortinarius multiformis, Phlegmacium melliolens, Cortinarius melliolens, Phlegmacium allutum.

## Deskribapena

Kapela: 3 eta 8 cm bitarteko diametrokoa, ganbiletik laura. Kapelaren azala bereizgarria, hezetasunarekin likatsua eta lehorra dagoenean distiratsua, pruinaduna (gortinaren hondarrengatik), hori-arre-marroi kolorekoa edo lehoi-laranja kolorekoa, gaztetan errezel unibertsal zetadunarekin.
Orriak: Adnatuak, estu, ertza koskaduna, zuritik larru kolorera doana (alutazeoa) eta zahartzean burdin kolorekoak. Gortina zuria.
Hanka: 4 eta 7 cm bitarteko garaierakoa, fibrilosoa, zuria kanela argi kolorerako joerarekin, erraboila betik zuria.
Haragia: Zurbila ezti usainarekin, nahiz eta zahartzean desatsegina izan eta zapore gozokoa. Espora-jalkina hori-okre kolorekoa.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Allutus epitetoa latinetik dator, koipeztatua, bustia, esan nahi duen “allutus” hitzetik. Kapela leuna, garbitua, duelako.

## Jangarritasuna

Jangarri kaskarra.

### Nahasketa arriskua

Cortinarius multiformis oso antzekoa da.

## Sasoia eta lekua

Udazkenean. Lurzoru azidoetan. Koniferoetan (pinu gorria, izeia). Pagadietan ere bai. Urria.

### Banaketa eremua

Kanada, Ameriketako Estatu Batuak, Europa, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 224 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 131 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cortinarius allutus: GBIF—the Global Biodiversity Information Facility.

## Kanpo estekak

* Datuak: Q19826463
* Multimedia: Cortinarius allutus / Q19826463
# Eugénia Câmara

Eugénia Infante da Câmara (Lisboa, 1837ko apirilaren 9a – Rio de Janeiro, 1874ko maiatzaren 28a) portugaldar aktore, poeta, idazle eta itzultzailea izan zen.

## Bizitza

Eugénia Câmara 1859an iritsi zen Rio de Janeirora, garai hartan bere maitalea zen Luís Cândido Furtado Coelho artista eta enpresaburuarekin. Hiri berean eta urte berean, Ginásio Dramáticon antzezten hasi zen.
1863an taldea Recife hirira joan zen, eta han Eugênia Câmarak Santa Isabel Antzokian antzeztu zuen. 1866an Antônio Frederico de Castro Alves poetaren maitale bihurtu zen. 1867an, Barro herrian bizi zen harekin, baina maiatzean Bahia estatura itzuli ziren. 1868ko urtarrilean, Castro Alves eta Eugénia Rio de Janeirora ontziratu ziren, José de Alencarrek harrera egin zien eta Machado de Assisek bisita egin zien. 1868aren amaieran banandu ziren, eta handik gutxira, Castro Alves zauritu zuten ehiza batean eta oina anputatu zioten. Azken aldiz topo egin zuten 1869ko urriaren 31n, Fênix Dramática antzokian.
1949ko Vendaval Maravilhoso filmean, Eugénia Câmararen papera Amália Rodriguesek bete zuen.

## Bibliografia

* MENEZES, Raimundo de. Dicionário literário brasileiro. 2ª ed. Rio de Janeiro: LTC, 1978.
* AZEVEDO, Vivente de. O poeta da liberdade. São Paulo: Clube do Livro, 1971.

## Erreferentziak

* 1 2 (Portugesez) «Vendaval Maravilhoso» RTP jatorrizkotik artxibatua (artxibatze data: 2010-07-12) (Noiz kontsultatua: 2024-12-10).
* 1 2 3 4 5 6 (Portugesez) «Castro Alves» Projeto Memória.
# Cortinarius amoenolens

Cortinarius amoenolens Cortinariaceae familiako onddo espezie bat da.
Sinonimoak: Cortinarius cyanopus, Phlegmacium amoenolens.

## Deskribapena

Kapela: 5 eta 10 (12) cm arteko diametrokoa. Erdiesferikoa gero ganbila eta baita laua ere, noizean behin hondoratua erdian, likatsua eguraldi hezean, distiratsua lehorrean; hori-arre kolorekoa, hori-oliba artekoa, buztin kolorekoa ale zaharretan; berezko haritsua, ertza beherantz okertua eta askotan tolestua.
Orriak: Hasieran lila-more kolorekoak, gero arreak; estu, itsatsi-unziformeak, ertza kolore berekoa.
Hanka: 5 eta 8 cm bitarteko garaierakoa eta 0,8 eta 2 cm bitarteko lodierakoa. Zilindrikoa, marjinatu gabeko erraboilarekin; hori-okre antzeko argi kolorekoa errezel unibertsalaren hondar okre antzekoekin eta tindu lilekin; betea, 3 cm-ko diametroa duen erraboilarekin. Lila antzeko koloreko gortina ugarirekin.
Haragia: Zurixka, tonu lilekin oinaren goialdean; usain atseginekoa, arina, baina frutaren edo bioletaren usain garbiatrekin, bukaera mikatz samarra duen zapore gozokoa, batez ere kapelaren azalean.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Amoneolens epitetoa latinetik dator, atsegina, esan nahi duen "amoenus" hitzetik eta usaintsua, esan nahi duen "olens" hitzetik. Usain atsegina duelako.

## Jangarritasuna

Ez da jangarria.

### Nahasketa arriskua

Espezie hau Cortinarius cyanopus espeziearen oso antzekoa da, espezie bera ez bada.

## Sasoia eta lekua

Udan eta udazkenean. Hostozabalen basoetan, lurzoru karetsuetan, baina baita lurzoru azidoetan ere.

### Banaketa eremua

Alpeak, Austria‎, Danimarka‎, Espainia‎, Frantzia, Italia‎, Erresuma Batua, Irlanda, Herbehereak‎, Alemania‎, Pirinioak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 214 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 145 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas.
* ↑ Cortinarius amoenolens: GBIF—the Global Biodiversity Information Facility.

## Kanpo estekak

* Datuak: Q10432267
* Multimedia: Cortinarius amoenolens / Q10432267
# Rohožník (Malackyko barrutia)

Rohožník Eslovakiako udalerri bat da, Malackyko barrutian kokatuta. 27,44 km²ko azalera du eta 3465 biztanle 2017ko datuen arabera.

## Historia

Idatzizko lehen aipamena 1397. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1027883
* Multimedia: Rohožník (Malacky District) / Q1027883
# Labore-txandaketa

Labore-txandaketa edo uztalda nekazaritza-teknika bat da, alor batean espezie edo barietate desberdineko laboreak txandaka ereitean edo landatzean oinarritzen dena. Horrela, ongarritzea hobeto aprobetxatzen da, belar gaiztoak hobeto kontrolatzen dira eta izurriteekin eta gaixotasunekin arazoak gutxitzen dira. Praktika honetan landare begetatibo ezberdinak baina familia botaniko berekoak izatea saihestu behar da, adibidez: espinaka eta erremolatxa (Chenopodioideae), apioa eta azenarioa (Apiaceae), patata eta tomatea (Solanaceae).

## Ikus, gainera

* Lugorri

## Erreferentziak

* ↑ Euskalterm: [Ingurumena Hiztegi Entziklopedikoa] [2009]

## Kanpo estekak

* Datuak: Q191258
* Multimedia: Crop rotation / Q191258